Fjādraurgljūfirs
Fjādraurgljūfirs (islandiešu: Fjaðrárgljúfur — ‘Spalvu upes kanjons’) ir ap 2 km garš un līdz 100 m dziļš kanjons Islandes dienvidos. Izvietojies netālu no Ķirģibaijargleistiras ciema ziemeļos no salu apjozošā Hringvēgira ceļa. Kanjons izveidojies erozijas rezultātā, caur to plūstot Fjādau upei. Aizsargājama dabas teritorija, populārs tūrisma galamērķis.